Mordavia

La Mordavia ,  ou  ou ben la Mordavie , ,  ou Diont asse-ben la Mordavéye  en patouès cognenc. (  en roumen), en fôrma longe la rèpublica de Mordavia ( en roumen, de yô que vint la varianta la rèpublica de Mordova), est un payis d’Eropa levantenche, encllavâ entre-mié la Roumania et l’Ucrèna, qu’engllobe de parties de les règions historiques de Bèssarabia et de Podolia miéjornâla (déta Transnistria). Sos cârros valonâs compregnont de bouescs, de tèrres curtivâyes, de zones humides et pués de vegnôblos. Sa capitâla est Chișinău.

La partia du tèrritouèro mordâvo d’ora que sè trôve sus la riva drêta du Dnièstre est étâye avouéc la principôtât de Mordavia (tributèro de l’Empiro otoman dês 1538), dês lo  tant qu’a 1812, dâta que lyé est étâye cèdâye a l’Empiro russo. Ceti nen at fêt son « govèrnament de Bèssarabia » et y at organisâ na colonisacion qu’at entrênâ l’enstalacion d’un mouél d’ôtres populacions que los Mordâvos, que portant sont réstâs majoritèros.

Lo  est un temps complicâ sus lo plan de les relacions entèrnacionâles. A la rebênâda russa de 1917, la Rèpublica dèmocratica mordâva sè fôrme et sè dècllâre endèpendenta, pués-cen, en 1918, s’apond u reyômo de Roumania por s’emparar contre los bolchèvicos, que, de lor fllanc, fondont la Rèpublica socialista soviètica ôtonoma mordâva (RSSOM) en 1924 u dedens de la rèpublica socialista soviètica d’Ucrèna, en Podolia (Transnistria en roumen). En 1940, en aplicacion de la pache gèrmano-soviètica et sen que la Roumania s’y pouesse oposar, l’URSS avance a l’ocupacion soviètica de la Bèssarabia et de la Bucovina de Bise et fât adonc la Rèpublica socialista soviètica mordâva (RSSM) sus los doux tièrs de la Bèssarabia et un tièrs de la RSSOM, que l’Ucrèna recêt los doux ôtros tièrs et pués un tièrs de la Bèssarabia, en doves parties a bise et u mié-jorn. A la dislocacion de l’URSS, la Transnistria fât sècèssion de la Mordavia et s’ôtoprocllâme endèpendenta sen recognessence entèrnacionâla dês 1990, tandis que la RSSM dècllâre son endèpendence a l’encontro de l’Union soviètica en oût 1991 et pués vint membro de la Comunôtât des Ètats endèpendents que nen est sortia .. La Mordavia est admetua a l’Organisacion de les Nacions unies en mârs 1992, mas lo mém’an la guèrra du Dnièstre accentue la cassura avouéc la Transnistria ; dês adonc, la Mordavia contrôle  de son tèrritouèro (88 %), pendent que la règion sècèssionista de Transnistria, emparâye per la Russia, nen contrôle  (12 %) ..

Situâye a les limites de les sféres de grant-mange de doves supèrpouessiences a côp partenèros et antagonistos, la Mordavia sè trôve dedens la zona de grant-mange russa et el est adés avouéc la CEE, mas a les frontiéres levantenches de l’Union eropèèna et de l’OTAB . : el est asse-ben membro de l’Organisacion por la dèmocracia et lo dèvelopament (GUAM), du partenariat por la pèx de l’OTAB dês lo , de la Pache de libro-èchanjo centro-eropèen et du Partenariat levantenc de l’UE dês 2009. et pués el at na pache d’associacion avouéc l’UE dês lo .

Dês 1994 tant qu’a 2022, la situacion entèrnacionâla est stâbla. La constitucion d’ora, adoptâye en 1994, nen fât na rèpublica parlamentèra netra. Ègziste un mouvament unionisto en Mordavia et Roumania basâ sus l’héretâjo historico, lengouistico et culturâl comon, mas la presence d’importantes minoritâts surtot slâves (un quârt des habitents) et pués de parties de l’armâ russa en Transnistria l’empache de reussir ses fins. Portant dens lo dèbat sus l’identitât mordâva, los Mordâvos, que sont les gens du payis, ant, dês 1989, gâgnê que lo roumen vegnése lengoua oficièla du payis. ., que los noms d’endrêts russifiâs retrôvont lor fôrma mordâva et que les colors et l’hèraldica de la Rèpublica dèmocratica mordâva seyont los simbolos de l’Ètat.. Dês l’envâsion de l’Ucrèna per la Russia en 2022 et pués la suprèssion en 2023 du dècrèt russo de 2012 qu’èxprime la volontât du Krèmlin de , la Mordavia at entanâ na procèdura d’adhèsion a l’Union eropèèna., que sè mobilise l’oposicion pro-russa contre . pendent que d’èxplosions arrevont en Transnistria..

Cela situacion geopolitica favorise pas l’èconomia mordâva. Encllavâye, el at gins de pôrt sus la mar Nêre dês que lo Boudzhak est étâ rapondu a l’Ucrèna en 1940. El at ren qu’un solèt pôrt sus lo Danubio, et la Transnistria sècèssionista controle los transpôrts sus lo Dnièstre ou ben vers l’Ucrèna. Les charriéres de tren sont a les nôrmes russes, encompatibles avouéc la baragne roumèna qu’est a les nôrmes ponantenches. La Mordavia at viu dècrêtre sa produccion agricola (passent desot lo sôl d’ôtosufisence) et endustriâla, quand ben que lo sèctor des sèrviços s’est fôrt dèvelopâ. Sofrét d’un fôrt ègzodo campagnârd et n’èxpatriacion importanta de la populacion activa qu’èxplique sa quota de chômâjo relativament bâssa. En 2022, el est lo payis lo ples pouvro d’Eropa en tèrmos de FDB per habitent et at l’endiço de dèvelopament de l’homo lo ples bâs du continent.

Los habitents s’apèlont los Mordâvos  et les Mordâves  ou Prononçont étot  et  ou  d’aprés los patouesants..

 Vêre avouéc 
 Articllos liyês 
 Rèpublica de Transnistrie moldava
 Gagaouzie

 Lims de defôr 

 Notes et rèferences 
 Notes 

 Rèferences 

*
Catègorie:Payis d’Eropa